Euroopan kemikaaliviraston perustamisasetuksen – REACH-asetuksen (EY) N:o 1907/2006 – oikeusperusta on EY:n perustamissopimuksen 95 artikla.

Tavoitteet REACH-asetuksen tarkoituksena on varmistaa korkeatasoinen terveyden ja ympäristön suojelu, mukaan lukien myös vaihtoehtoisten menetelmien kehittämisen edistäminen aineiden vaarojen arvioimiseksi, sekä aineiden vapaa liikkuvuus sisämarkkinoilla, ja samalla parantaa kilpailukykyä ja edistää innovaatioita. Kemikaaliviraston olisi oltava keskeisessä asemassa varmistettaessa, että sidosryhmät ja kansalaiset pitävät kemikaalilainsäädäntöä sekä sitä koskevia päätöksentekoprosesseja ja tieteellistä perustaa luotettavina. Kemikaalivirastolla tulisi olla myös keskeinen asema tätä asetusta ja sen täytäntöönpanoa koskevan tiedotuksen yhteensovittamisessa. Yhteisön toimielinten, jäsenvaltioiden, kansalaisten ja sidosryhmien luottamuksella kemikaalivirastoon on siten olennainen merkitys. Tästä syystä on erityisen tärkeää taata kemikaaliviraston riippumattomuus, sen korkeatasoinen tieteellinen ja tekninen kapasiteetti ja sääntelymahdollisuudet sekä avoimuus ja tehokkuus.

Tehtävä Virasto perustettiin hallinnoimaan ja joissakin tapauksissa toteuttamaan REACH-asetuksen teknisiä, tieteellisiä ja hallinnollisia näkökohtia tavoitteenaan varmistaa näiden näkökohtien yhdenmukaisuus yhteisön tasolla. Viraston tehtävänä on myös antaa jäsenvaltioille ja yhteisön toimielimille parasta mahdollista tieteellistä ja teknistä neuvontaa sen toimialaan kuuluvia kemikaaleja koskevissa kysymyksissä, jotka sille on REACH-asetuksen mukaisesti osoitettu. Virastolla on myös kemiallisten aineiden luokitukseen ja merkintöihin liittyviä tehtäviä. Viraston tehtävänä on antaa jäsenvaltioille ja yhteisön toimielimille parasta mahdollista tieteellistä neuvontaa ja antaa teollisuudelle ja jäsenvaltioiden viranomaisille teknistä ja tieteellistä ohjeistusta.

1 – Hallintoneuvosto Kokoonpano Hallintoneuvosto koostuu yhdestä neuvoston nimittämästä kunkin jäsenvaltion edustajasta ja enintään kuudesta komission nimittämästä edustajasta, mukaan lukien kolme sidosryhmiä edustavaa henkilöä, joilla ei ole äänioikeutta, ja lisäksi kahdesta Euroopan parlamentin nimittämästä riippumattomasta henkilöstä. Tehtävä Hallintoneuvoston pääasiallisena tehtävänä on vahvistaa vuotuinen ja monivuotinen työohjelma, lopullinen talousarvio, yleiskertomus, sisäiset säännöt ja menettelyt ja käyttää kurinpidollista toimivaltaa pääjohtajan suhteen. Lisäksi se nimittää valituslautakunnan puheenjohtajan ja komiteoiden jäsenet. 2 – Pääjohtaja Viraston päivittäinen johtaminen. 3 – Muut elimet: eri komiteat, foorumi täytäntöönpanon valvontaa koskevien tietojen vaihtamiseksi, sihteeristö, valituslautakunta 4 – Ulkoinen tarkastus Tilintarkastustuomioistuin 5 – Vastuuvapauden myöntävä viranomainen Parlamentti myöntää neuvoston suosituksesta.

Talousarvio 66,4 miljoonaa euroa, josta: Yhteisön rahoitusosuus 62,6 miljoonaa euroa. Maksuista kertyneet tulot 3,8 miljoonaa euroa. Henkilöstön määrä 31. joulukuuta 2008 Henkilöstötaulukossa 220 virkaa, Täytettyjen toimien määrä: 210 Muu henkilöstö: 34 Sopimussuhteiset toimihenkilöt, komennuksella olevat kansalliset asiantuntijat, vuokrahenkilöstö yhteensä: 244 Henkilöstön tehtävät jakaantuvat seuraavasti — operatiiviset tehtävät: 164 — hallinnolliset ja avustavat tehtävät: 80